sa siya ang tanging nag iisip sa pilipinas, ang tanging nakahuhula ng mga mangyayari! kaya nga, ang balitang nakakuha ng mga pasking masasagwa ang sinasabi sa mga pinto ng universidad, ay hindi lamang nakapag alis ng gutom sa marami at nakasira ng tiyan sa iba, kundi nakapagpagulo rin sa mga mahinahong insik, na hindi nakapangahas na maupo sa kanilang mga tindahan na nakataas ang isang paa na gaya ng kaugalian, sa takot na baka sila gahulin sa pag uunat upang tumakbo. nang ika labing isa ng umaga, kahit na patuloy ang araw sa kaniyang lakad at ang marilag, ang capitan general, ay hindi lumalabas na nangunguna sa kaniyang mga mapagwaging kabig, ay naglalo pa mandin ang ligalig: ang mga prayleng laging pumaparoon sa tindahan ni quiroga ay hindi nangasisipot at ang bagay na itoy nagsasabing may mga kakilakilabot na mangyayari.